  อาหารตามสั่งหาทานได้ทั่วไปแต่หารสชาติถูกปากคงมีไม่กี่ร้านนัก ตั้งใจจะไปทานก๋วยเตี๋ยวเนื้อนาย ฮ. ที่ลำลูกกาคลอง13ที่อยู่ในปั๊มน้ำมันเก่า แต่ร้านยังไม่เปิด เห็นข้างๆมีร้านตามสั่งอยู่เลยลองทานดู นั่งทานข้างๆนาสีเขียวขจีมีลมเย็นๆแกล้มด้วยกระเพราร้อนๆรสชาตืจัดจ้านร้อนแรง เนื้อที่ใช้ก็ไม่เหนียวหรือมีกลิ่นมารบกวนใจ เป็นอาหารตามสั่งอีกร้านที่ฝีมือใช้ได้เลยทีเดียวแถมราคาก็ไม่แพงเท่าๆทั่วๆไป 